Diari Oficial de la Generalitat Valenciana


Sumari del DOGV 6219, del 04-03-2010 (2010/2237)

Informació pública de l'aprovació del projecte de xarxa de reg amb aigua regenerada i reforestació per a una zona de la vessant sud-oest de la muntanya Benacantil.
-------------------------------------------------------------------------------------------------------------------------------------------------------------------

### Dades del document

Número de DOGV
:   6219

Data del DOGV
:   04-03-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/2237


Data del document
:   16-02-2010

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * administració local
    * pla d'urbanisme

Informació pública de l'aprovació del projecte de xarxa de reg amb aigua regenerada i reforestació per a una zona de la vessant sud-oest de la muntanya Benacantil. [2010/2237]  
La Junta de Govern Local, en sessió celebrada el dia 15 de febrer de 2009, va adoptar entre altres l'acord següent:  
Aprovació del projecte de xarxa de reg amb aigua regenerada i reforestació per a una zona de la vessant sud-oest de la muntanya Benacantil a Alacant.  
Es dóna compte de l'expedient tramitat en relació amb l'epígraf que precedix, els antecedents i raonaments del qual figuren, resumits, a continuació.  
Amb data 12 de gener de 2009, Aigües Municipalitzades d'Alacant (empresa mixta) va presentar el projecte de xarxa de reg amb aigua regenerada i reforestació per a una zona de la vessant sud-oest de la muntanya Benacantil a Alacant, elaborat en compliment dels seus compromisos de finançament del Pla Especial d'Inversions.  
Segons s'expressa en la memòria del projecte, l'objecte d'aquest és «millorar el caràcter mediambiental i paisatgístic de la vessant sud-oest de la muntanya Benacantil, recuperant aquesta part de la muntanya per a la ciutat, per mitjà de la reforestació i la instal·lació d'un sistema de reg amb aigua reutilitzada.  
Al mateix temps, es pretén integrar aquesta zona en la ciutat, fomentant el seu ús com a parc urbà i connectant-lo amb el centre metropolità, per a aconseguir un millor accés des de la ciutat, complint així els criteris d'intervenció que establix el Pla Especial de Projecció de l'Entorn del Castell de Santa Bàrbara d'Alacant.  
Per a poder complir aquests objectius es crearà una xarxa de camins, es tractarà de recuperar les sendes existents i es dotarà la zona dels elements necessaris per a usar-la com a parc públic metropolità.»   
El pressupost d'execució per contracta de les obres, inclòs l'IVA, ascendix a la quantitat de 1.380.014,10 euros.  
El termini d'execució estimat és de huit mesos, comptats a partir de la corresponent firma de l'acta de replantejament.   
El projecte ha sigut objecte d'un informe emés pel Departament Tècnic d'Urbanització el dia 1 d'abril de 2009, en què s'indica que: «pot considerar-se que aquest està referit a una obra completa susceptible de ser lliurada a l'ús general, de conformitat amb el que disposen els articles 125 i 127.2 del Reglament de la Llei de Contractes de les Administracions Públiques.» Si bé, en el mateix informe es posen de manifest una sèrie de recomanacions que han de tindre's en compte durant l'execució de l'obra.  
El Departament de Parcs i Jardins, el dia 6 de gener de 2009, ha emés un informe favorable del projecte.   
La intervenció que es pretén realitzar es desenvolupa en l'entorn de protecció del Castell de Santa Bàrbara, per la qual cosa es va sol·licitar el preceptiu informe de la conselleria competent en matèria de Cultura, per mitjà de la remissió del projecte a la Direcció General de Patrimoni Cultural Valencià, que ha dictat una resolució, de data 7 de gener de 2010, per mitjà de la qual disposa: «Autoritzar el document titulat Annex situació de partida i intervenció a realitzar en el projecte denominat Xarxa de reg amb aigua regenerada i reforestació per a una zona de la vessant sud-oest de la muntanya Benacantil, redactat en desembre de 2009 per l'enginyera agrònoma Clara Corpas Lozano.»  
Pertoca, en conseqüència, aprovar el projecte, segons estableix l'article 152 de la Llei 16/2005, de 30 de desembre, de la Generalitat, Urbanística Valenciana, i és competent per a això la Junta de Govern Local, de conformitat amb el que disposa l'article 127.1, apartat d), de la Llei 7/1985, de 2 d'abril, Reguladora de les Bases del Règim Local, segons la redacció que en fa la Llei 57/2003, de 16 de desembre, de Mesures per a la Modernització del Govern Local; és innecessària l'exposició pública, de conformitat amb l'article 155, apartat 6, de la Llei Urbanística Valenciana.  
Com a conseqüència del que s'ha exposat, la Junta de Govern Local adopta els acords següents:   
Primer. Aprovar el projecte de xarxa de reg amb aigua regenerada i reforestació per a una zona de la vessant sud-oest de la muntanya Benacantil a Alacant, presentat per Aigües Municipalitzades d'Alacant, i s'avisa que durant l'execució de l'obra han de complir-se les condicions següents:   
· S'ha pogut comprovar que alguns passejos de vianants posseïxen una forta pendent i estan formats per paviments de materials solts, per la qual cosa haurà de modificar-se bé el pendent bé el tipus de paviment perquè aquest no es deteriore pels arrossegaments produïts per l'aigua de pluja.   
· Han de cuidar-se de forma molt especial els pendents transversals dels viaris i zones d'estada, de manera que no es produïsquen acumulacions d'aigua ni excessives velocitats de circulació d'aquesta, i intentar evacuar l'aigua ràpidament cap a punts de drenatge subterrani o cap a zones arborades d'alta permeabilitat.  
· Es considera necessari el tractament de la totalitat dels murs de formigó xapats amb acer amb un tractament antigrafiti, de manera que en permeta la neteja fàcil.   
· Encara que el pressupost planteja una partida per a la connexió elèctrica de les instal·lacions, aquesta no s'indica en els plans, per la qual cosa haurà d'especificar-se el punt de connexió a la xarxa, així com el recorregut d'aquest fins als punts de subministrament.  
· El projecte inclou alguns detalls constructius en matèria d'urbanització, encara que no inclou altres necessaris per a l'execució de les obres. Els detalls constructius dels distints elements d'urbanització hauran d'ajustar-se als realitzats habitualment en obres d'urbanització de l'Ajuntament d'Alacant, els quals seran subministrats a la direcció de les obres, prèviament al començament d'aquestes.  
· En l'extradós de la part superior d'algun dels murs de formigó a executar, es planteja la col·locació de terra vegetal, per la qual cosa caldrà assegurar-se de la impermeabilitat d'aquest element, de manera que no puga filtrar-se l'aigua per l'extradós del mur, o bé estudiar un altre tipus de solució.   
Segon. Incorporar el document titulat Annex situació de partida i intervenció a realitzar en el projecte denominat Xarxa de reg amb aigua regenerada i reforestació per a una zona de la vessant sud-oest de la muntanya Benacantil, sobre el qual s'ha emés informe favorable per la Direcció General de Patrimoni Cultural Valencià, al projecte, com a part integrant d'aquest.   
Tercer. Notificar les resolucions precedents a Aigües Municipalitzades d'Alacant i a la Direcció General de Patrimoni Cultural Valencià i comunicar-les al Departament Tècnic d'Urbanització.   
Quart. Inserir un edicte amb el contingut de l'acord d'aprovació en el Butlletí Oficial de la Província i en el Diari Oficial de la Comunitat Valenciana.  
Cosa que es publica perquè en prengueu coneixement, segons el que disposa l'article 152 de la Llei 16/2005, de 30 de desembre, de la Generalitat, Urbanística Valenciana, i s'avisa que contra l'acte esmentat, que posa fi a la via administrativa, i davant de l'òrgan que el va dictar, es pot interposar, per escrit dirigit a l'Ajuntament, en el termini d'un mes i amb caràcter potestatiu, el recurs de reposició, previ al contenciós administratiu, o aquest directament, davant del Jutjat Contenciós Administratiu d'Alacant, en el termini de dos mesos, comptats, ambdós terminis, a partir de l'endemà de la publicació d'aquest edicte en el Butlletí Oficial de la Província.  
Alacant, 16 de febrer de 2010.- El vicesecretari: Germà Pascual Ruiz-Valdepeñas. L'alcaldessa: Sonia Castedo Ramos.